વિજયભાઈ રૂપાણી – સુજલામ્ સુફલામ્ યોજનાથી પાણીની કુલ ક્ષમતામાં ૧૧ લાખ કરોડ ઘનમીટરનો વધારો થશે. લોકો તરફથી બહુ ઉત્સાહજનક ફિડબેક આવ્યા છે. આજનો જ દાખલો લઈએ. ગીરમાંથી મને આગેવાનો મળવા આવ્યા. તેમની રજૂઆત હતી કે અમારા પંથકના ડેમની ક્ષમતા ૧૫૦૦ એમસીએફટી છે અને તે આઝાદી પછી ક્યારેય સાફ નથી થયો. અત્યારે તેની ક્ષમતા અડધી ઘટીને ૮૦૦ એમસીએફટી થઈ ગઈ છે. અમારા ડેમને સાફ કરવાની મંજૂરી મળી જાય તો અમારા પાંચ તાલુકાના ૫૦૦ ટ્રેક્ટર કામે લાગી જશે. અમારા ડેમની ક્ષમતા બમણી થઈ જશે અને તેના પટમાંથી નીકળેલો ફળદ્રુપ કાંપ પણ ઉપયોગમાં આવશે.